**ELŐTERJESZTÉS**

**Körmend város Önkormányzata Képviselő-testülete 2013. június 25-i ülésére**

**Tárgy:** ingatlanértékesítési kérelem

Tisztelt Képviselő-testület!

Andorka Imre kérelmét az előző testületi ülésen tárgyalta a Képviselő-testület. Akkor elhangzott, hogy Andorka Imre haszonbérlő azzal a kéréssel fordult az Önkormányzathoz, hogy az Önkormányzat értékesítse számára az általa művelt alábbi földterületeket:

* körmendi 4550 hrsz.-ú, 327 m2 kiterjedésű ingatlan,
* körmendi 4551 hrsz-ú, 394 m2 kiterjedésű ingatlan,
* körmendi 4552/1 hrsz-ú, 535 m2 kiterjedésű ingatlan,
* körmendi 4552/3 hrsz-ú, 237 m2 kiterjedésű ingatlan.

A haszonbérlő vételárra vonatkozó ajánlatot nem tett az Önkormányzatnak. Az ingatlanok nagyvízi mederben (Rába mentén ) helyezkednek el.

A Testület döntésének megfelelően beszereztük az ingatlanokra vonatkozó forgalmi értékbecslést, mely a négy ingatlan együttes értékét 494.000 Ft-ban állapította meg.

Kérem a tisztelt Képviselő-testületet, hogy dönteni szíveskedjék a kérelem felől.

**HATÁROZATI JAVASLAT**

Körmend város Önkormányzata Képviselő-testülete úgy dönt, hogy Andorka Imre haszonbérlő részére értékesíti az Önkormányzat tulajdonát képező, körmendi 4550 hrsz-ú, 327 m2 kiterjedésű kert művelési ágú, 4551 hrsz-ú, 394 m2 kiterjedésű, kert művelési ágú, 4552/1 hrsz-ú, 535 m2 kiterjedésű, kert művelési ágú, 4552/3 hrsz-ú, 237 m2 kiterjedésű, kert művelési ágú ingatlanokat összesen ……………………………………………………….Ft összegért. A vevő a vételárat egyösszegben, a szerződéskötéskor köteles megfizetni az Önkormányzat részére.

Körmend, 2013. június 19.

**Bebes István**

**polgármester**